ฟิทช์มองแนวโน้มหุ้นกู้ไม่ด้อยสิทธิ ไม่มีหลักประกัน BAY มีเสถียรภาพ
ฟิทช์ให้อันดับเครดิตหุ้นกู้ไม่ด้อยสิทธิ ไม่มีหลักประกันของ BAY ที่ ‘AAA (tha)' แนวโน้มมีเสถียรภาพ
11 ก.ย. 2558

บริษัท ฟิทช์ เรทติ้งส์ (ประเทศไทย) ประกาศให้อันดับเครดิตภายในประเทศระยะยาว (National Long-Term Rating) ที่ระดับ ‘AAA(tha)’ แก่หุ้นกู้ไม่ด้อยสิทธิ ไม่มีหลักประกันของธนาคารกรุงศรีอยุธยา จำกัด (มหาชน) หรือ BAY (AAA(tha)/แนวโน้มอันดับเครดิตมีเสถียรภาพ)
ทั้งนี้ หุ้นกู้ดังกล่าวจะมีอายุ 2 ปี และ/หรือ 3 ปี และมีมูลค่ารวมไม่เกิน 1.5 หมื่นล้านบาท วัตถุประสงค์หลักในการออกหุ้นกู้คือเพื่อทดแทนหุ้นกู้ชุดเดิมที่ครบกำหนดไถ่ถอน และ/หรือเพื่อการดำเนินกิจการทั่วไปของธนาคาร